कामी रीटा

कामी रीटा का जन्म 17 जनवरी 1970 को हुआ, वह एक नेपाली शेरपा गाइड है, जो, नेपाल के सोलुखुम्बु जिला के निवासी हैं। उन्होंने  मई 2018 से अब तक माउंट एवरेस्ट के शिखर पर सबसे अधिक बार चड़ने का रिकॉर्ड बनाया हैं। हाल ही में, उन्होंने 7 मई 2022 को 26 वीं बार पर्वत की शिखर पर चड़कर उन्होंने अपने स्वयं के रिकॉर्ड को जो 07 मई 2021, को बनाया था, तोड़ दिया।  उनके पिता, 1950 में विदेशी पर्वतारोहियों के लिए एवरेस्ट के खोले जाने के बाद पहले पेशेवर शेरपा गाइडों में से एक थे। उनके भाई लकपा रीटा भी एक गाइड थे और एवरेस्ट की 17 बार चड़ाई  कि थी।  

2017 में, कामी रीटा, 21 बार एवरेस्ट के शिखर पर चढ़ने वाले तीसरे व्यक्ति थे, उनसे पहले इस रिकॉर्ड को आप्पा शेर्पा और फुबा ताशी शेरपा के नाम था। बाद में वह दोनों रिटायर्ड  हो गए। 
16 मई 2018 को, 48 साल की उम्र में, कामी रीटा दुनिया के पहले  व्यक्ति बन गये, जिन्होंने एवरेस्ट 8,850 मीटर (29,035-फुट) ऊँचे शिखर पर सबसे अधिक 22 बार विजय प्राप्त कर   रिकॉर्ड को अपने नाम किया। उसी वर्ष के अप्रैल में, उन्होंने समाचार मीडिया को बताया कि उन्होंने सेवानिवृत्ति से पहले 25 बार एवरेस्ट को आरोहण करने की योजना बनाई हैं, "न केवल अपने लिए बल्कि मेरे परिवार के लिए, शेरपा लोगों और मेरे देश नेपाल के लिए, ";  7 मई 2022 को उन्होंने एवरेस्ट पर 26 वीं बार विजय प्राप्त की।

वर्तमान में कामी रीटा 8,000 मीटर से ऊपर के 38 शिखरों पर सबसे अधिक बार विजय प्राप्त करने का रिकॉर्ड भी उनके नाम हैं। उनके एवरेस्ट आरोहण के अलावा, उन्होंने आठ बार चोयु , तीन बार मनास्लु पर, और ल्होत्से और के२ दोनों पर एक एक बार आरोहण किया हैं।

सन्दर्भ

1970 में जन्मे लोग